
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1725 

24 Νοεμβρίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Σύσταση Εκκλησιαστικού Ιδρύματος υπό την επωνυ¬ 


μίαν «ΑΘΛΗΤΙΚΟΣ ΟΡΓΑΝΙΣΜΟΣ - Ο ΑΓΙΟΣ 
ΝΕΣΤΩΡ - ΤΗΣ ΙΕΡΑΣ ΜΗΤΡΟΠΟΛΕΩΣ ΓΛΥΦΑ¬ 
ΔΑΣ» . 1 

Σύσταση Εκκλησιαστικού Ιδρύματος υπό την επωνυ¬ 
μίαν «ΔΙΟΡΟΟΔΟΞΟΝ ΚΕΝΤΡΟΝ ΣΠΟΥΔΩΝ ΤΗΣ 
ΙΕΡΑΣ ΜΗΤΡΟΠΟΛΕΩΣ ΔΙΔΥΜΟΤΕΙΧΟΥ ΚΑΙ 
ΟΡΕΣΤΙΑΔΟΣ». 2 


ΑΠΟΦΑΣΕΙ Σ 

Αριθ. 1553/2028 (1) 

Σύσταση Εκκλησιαστικού Ιδρύματος υπό την επωνυμίαν 
«ΑΘΛΗΤΙΚΟΣ ΟΡΓΑΝΙΣΜΟΣ - Ο ΑΓΙΟΣ ΝΕΣΤΩΡ - ΤΗΣ 
ΙΕΡΑΣ ΜΗΤΡΟΠΟΛΕΩΣ ΓΛΥΦΑΔΑΣ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψη: 

Ι.Τας διατάξεις των άρθρων 1 παράγρ. 4,29παράγρ. 2, 
59 παράγρ. 2 και 67 του Νόμου 590/1977 «Περί Καταστα¬ 
τικού Χάρτου της Εκκλησίας της Ελλάδος». 

2. Τας διατάξειςτου άρθρου 20του 1/1969 Κανονισμού 
της Ιεράς Συνόδου (Φ.Ε.Κ. 158/τ.Α'/11.9.1970). 

3. Τας υποχρεώσεις της Ποιμαινούσης Εκκλησίας τας 
απορρεούσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστεπώ- 
νυμοντης Εκκλησίας πλήρωμα. 

4. Τας πολλαπλός ανάγκας της Ιεράς Μητροπόλεως 
Γλυφάδας εις θέματα αθλήσεως του σώματος. 

5. Τη 268/9.4.2003 Πρότασιν του Σεβασμιωτάτου Μη¬ 
τροπολίτου Γλυφάδας Παύλου. 

6. Την απο 22.9.2003 γνωμάτευσιν του Νομικού Γρα¬ 
φείου της Νομικής Υπηρεσίας της Εκκλησίας της Ελλά¬ 
δος. 

7. Την από 10.10.2001 Απόφασιν Αυτής, αποφασίζει: 

Συνιστά στην Ιερά Μητρόπολη Γλυφάδας Εκκλησιαστι¬ 
κό Ίδρυμα υπό την επωνυμίαν: «ΑΘΛΗΤΙΚΟΣ ΟΡΓΑ¬ 
ΝΙΣΜΟΣ - Ο ΑΓΙΟΣ ΝΕΣΤΩΡ -ΤΗΣ ΙΕΡΑΣ ΜΗΤΡΟΠΟΛΕΩΣ 
ΓΛΥΦΑΔΑΣ», το οποίον θα λειτουργεί ως εξηρτημένη υπη¬ 


ρεσία της Ιεράς Μητροπόλεως, υπό τον έλεγχον και επο- 
πτείαν αυτής και θα εδρεύει στην πάλιν της Γλυφάδας. 

Η οργάνωση, διοίκηση, διαχείριση και λειτουργία του 
Ιδρύματος τούτου θα διέπεται από τίς διατάξεις του επο¬ 
μένου Κανονισμού: 

ΚΑΝΟΝΙΣΜΟΣ ΛΕΙΤΟΥΡΓΙΑΣ 

ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΥΠΟ ΤΗΝ ΕΠΩΝΥΜΙΑ 

«ΑΘΛΗΤΙΚΟΣ ΟΡΓΑΝΙΣΜΟΣ - Ο ΑΓΙΟΣ ΝΕΣΤΩΡ - ΤΗΣ 
ΙΕΡΑΣ ΜΗΤΡΟΠΟΛΕΩΣ ΓΛΥΦΑΔΑΣ» 

Άρθρον 1 

Σύσταση-Επωνυμία-Έδρα 

Στην περιφέρεια της Ιεράς Μητροπόλεως Γλυφάδας 
και υπό την άμεση πνευματική και διοικητική εποπτεία αυ¬ 
τής συνιστάται Εκκλησιαστικό Ίδρυμα με την επωνυμίαν 
«ΑΘΛΗΤΙΚΟΣ ΟΡΓΑΝΙΣΜΟΣ - Ο ΑΓΙΟΣ ΝΕΣΤΩΡ», το 
οποίο θα λειτουργεί ως υπηρεσία του Νομικού Προσώ¬ 
που της οικείας Ιεράς Μητροπόλεως, εξαρτημένη από αυ¬ 
τό, αυτοτελούς διαχείρισης και μη κερδοσκοπικού χαρα¬ 
κτήρα, και θα διέπεται από τις διατάξειςτου παρόντος Κα¬ 
νονισμού. Έδρα του Ιδρύματος τούτου είναι η πόλη της 
Γλυφάδας. Το Ίδρυμα θα στεγάζεται και θα λειτουργεί επί 
της οδού Εθνικής Αντιστάσεως 10Τ.Κ. 16675. 

Άρθρον 2 
Σκοπός 

Σκοπός του Ιδρύματος είναι να συμβάλει στην πληρέ¬ 
στερη και αρτιότερη πνευματική, ποιμαντική, κατηχητική, 
πολιτιστική και κοινωνική διακονία της τοπικής Εκκλησίας 
στο πλαίσιο της Ορθόδοξης Πίστης, Παράδοσης και 
Διδασκαλίας, ιδιαίτερα προς την κατεύθυνση της ενθάρ¬ 
ρυνσης της σωματικής άσκησης των νέων, της καλ¬ 
λιέργειας σε αυτούς αθλητικών ιδεωδών και της προώθη¬ 
σης της πνευματικής προόδου των. 

Άρθρον 3 

Μέσα για την επίτευξη του σκοπού 

Μέσα για την επίτευξη του ως άνω σκοπού είναι: 

α. Η διοργάνωση διενοριακών πρωταθλημάτων αρμέ¬ 
νων και θηλέων, στο πλαίσιο της προοπτικής γνωριμίας 
των νέων διαφόρων ενοριών της οικείας Ιεράς Μητροπό¬ 
λεως και καλλιέργειας πνεύματος πραγματικής ευγενούς 
άμιλλας μεταξύ αυτών, 

β. Η δημιουργία αθλητικών κέντρων και εγκαταστάσεων 
εν γένει για την άθληση και δημιουργική ψυχαγωγία των 

νέων σε συνδυασμό με την κατήχηση και πνευματική καλ- 
λιέργειά των, 

γ. Οποιοδήποτε άλλο πρόσφορο μέσο ήθελε αποφασί¬ 
σει το Διοικητικό Συμβούλιο του Ιδρύματος. 

Άρθρον 4 

Οργάνωση - Διοίκηση - Διοικητικό Συμβούλιο 

Το Ίδρυμα τελεί υπό την άμεση πνευματική και διοικητι¬ 
κή εποπτεία της Ιεράς Μητροπόλεως Γλυφάδας και διοι- 
κείται από πενταμελές Διοικητικό Συμβούλιο (εφεξής 
Δ.Σ.) που απαρτίζεται από: 

α. τον εκάστοτε Σεβασμιώτατο Μητροπολίτη Γλυφά¬ 
δας, ως Πρόεδρο, 

β. τον εκάστοτε Πρωτοσύγγελο ή Γενικό Αρχιερατικό 
Επίτροπο ή άλλο προσοντούχο κληρικό της Ιεράς Μητρο¬ 
πόλεως Γλυφάδας, ως Αντιπρόεδρο, ο οποίος σε περί¬ 
πτωση απουσίας ή κωλύματος του Σεβασμιωτάτου Μη¬ 
τροπολίτου θα αναπληρώνει αυτόν και θα προεδρεύειτου 
Δ.Σ., 

γ. τρεις κληρικούς της οικείας Ιεράς Μητροπόλεως ή 
λαϊκούς, άνδρες ή γυναίκες κατοίκους της περιφέρειάς 
της που διακρίνονται για το ήθος, την πνευματική κατάρ¬ 
τιση και ωριμότητά τους, την αγάπη τους για τον αθλητι¬ 
σμό και το ενδιαφέρον τους για τη ζωή και το έργο της το¬ 
πικής Εκκλησίας. 

Τα ως άνω τρία τακτικά μέλη του Δ.Σ. (της παραγράφου 
1γ του παρόντος άρθρου) διορίζονται μαζί με τα αντί¬ 
στοιχα αναπληρωματικά μέλη που διαθέτουν τα αυτά 
προσόντα, για μία τριετία από τον Σεβασμιώτατο Μητρο¬ 
πολίτη Γλυφάδας, ύστερα από έγγραφη πρόταση του 
Μητροπολιτικού Συμβουλίου. Το αξίωμα των μελών του 
Δ.Σ. είναι τιμητικό και άμισθο, οι δε διορισθέντες δύναται 
να επαναδιορισθούν. 

Μέλη του Δ.Σ. που δεν ανταποκρίνονται στα καθήκοντα 
τους ή κωλύονται στην άσκηση αυτών ή δεν επιδεικνύουν 
εν γένει ενδιαφέρον για την εκτελεσή τους, ή προβαίνουν 
σε ενέργειες που έρχονται σε αντίθεση με τον σκοπό του 
Ιδρύματος, ή παραιτούνται πριν από τη λήξη της θητείας 
τους, παύονται και αντικαθίστανται από τον Σεβασμιώτα¬ 
το Μητροπολίτη. 

Το Δ.Σ. του Ιδρύματος συγκροτείται σε σώμα κατά την 
πρώτη συνεδρίασή του και εκλέγει τον Γ ενικό Γ ραμματέα 
και τον Ταμία. 

Το Δ.Σ. συνέρχεται τακτικά κάθε δίμηνο και εκτάκτως 
όταν παρίσταται ανάγκη, ύστερα από πρόσκληση του 
Προέδρου ή, σε περίπτωση απουσίας ή κωλύματος αυ¬ 
τού, του Αντιπροέδρου, ή ύστερα από έγγραφη αίτηση 
προς τον Πρόεδρον τριών τουλάχιστον μελών. 

Το Δ.Σ. ευρίσκεται σε απαρτία όταν παρίσταται οπωσ¬ 
δήποτε ο Πρόεδρος ή, σε περίπτωση απουσίας ή κωλύ¬ 
ματος αυτού και με εντολή του, ο Αντιπρόεδρος, και δύο 
τουλάχιστον από τα μέλη του, οι δε αποφάσεις αυτού 
λαμβάνονται κατά πλειοψηφία των παρόντων μελών. Σε 
περίπτωση ισοψηφίας υπερισχύει η ψήφος του Προέ¬ 
δρου, ή, σε περίπτωση απουσίας ή κωλύματος αυτού, του 
Αντιπροέδρου. 

Άρθρον 5 

Αρμοδιότητες του Διοικητικού Συμβουλίου 

Το Δ.Σ του Ιδρύματος έχει τις ακόλουθες αρμοδιότη¬ 
τες: 

α. αποφασίζει για κάθε θέμα που αφορά στην οργάνω¬ 
ση, διοίκηση και λειτουργία του Ιδρύματος, στη διαχείρι¬ 
ση και αξιοποίηση ενγένειτωνπάσηςφύσεως περιουσια¬ 
κών στοιχείων, που έχουν διατεθεί σε χρήση του Ιδρύμα¬ 


τος, και στη διάθεση των πόρωντου Ιδρύματος, καθώς και 
για κάθε ζήτημα που σχετίζεται με την εκπλήρωση των 
σκοπών αυτού, 

β. συνεργάζεται για όλα τα σχετικά ζητήματα με το Μη- 
τροπολιτικό Συμβούλιο της Ιεράς Μητροπόλεως Γλυφά¬ 
δας, μετά Εκκλησιαστικά Συμβούλια των Ιερών Ναών και 
με τα Διοικητικά Συμβούλια των κοινωφελών και λοιπών 
εκκλησιαστικών Ιδρυμάτων της περιφέρειας της οικείας 
Ιεράς Μητροπόλεως, με διάφορους αθλητικούς, πολιτι¬ 
στικούς, επιστημονικούς και λοιπούς συλλόγους, καθώς 
και με την Νομαρχιακή και Τοπική Αυτοδιοίκηση, τους το¬ 
πικούς φορείς και εν γένει τις αρμόδιες κρατικές υπηρε¬ 
σίες για την προαγωγή και επίτευξη τώνσκοπώντου Ιδρύ¬ 
ματος, 

γ. μεριμνά για την εξεύρεση οικονομικών πόρων και για 
την εύρυθμη, ομαλή, απρόσκοπτη και αποτελεσματική 
λειτουργία του Ιδρύματος, 

δ. καταρτίζει τον ετήσιο Προϋπολογισμό και τον ετήσιο 
Απολογισμό του Ιδρύματος, τους οποίους και υποβάλλει 
για έγκριση στο οικείο Μητροπολιτικό Συμβούλιο, 
ε. αποφασίζει για κάθε άλλο θέμα το οποίο ανακύπτει 
κατά την εφαρμογή των διατάξεων του παρόντος Κανονι¬ 
σμού και δεν προβλέπεται ρητά σε αυτόν, με την επιφύ¬ 
λαξη της έγκρισης των Πράξεών του από το οικείο Μη- 
τροπολιτικό Συμβούλιο. 

Άρθρον 6 

Αρμοδιότητες του Προέδρου, του Αντιπροέδρου, του 
Γ ραμματέα και του Ταμία του Διοικητικού Συμβουλίου 

Ο Πρόεδρος του Δ.Σ. 

α. έχει την ευθύνη όλων των δραστηριοτήτων και της 
λειτουργίας του Ιδρύματος και συντονίζει τα μέλη του 
Δ.Σ. για την υλοποίηση των σκοπών αυτού, 
β. εκπροσωπείτο Ίδρυμα ενώπιον κάθε Διοικητικής, Δι¬ 
καστικής και Εκκλησιαστικής Αρχής και οποιοσδήποτε 
άλλης Αρχής και σε όλες του τις σχέσεις με άλλα Ιδρύμα¬ 
τα, Οργανισμούς, νομικά και φυσικά πρόσωπα, 
γ. λαμβάνει γνώση όλων των εισερχομένων και εξερχο- 
μένων εγγράφων του Ιδρύματος, συνυπογράφει με τον 
Γραμματέα όλη την αλληλογραφία αυτού και συνυπο¬ 
γράφει με τον Ταμία τα οικονομικής φύσεως έγγραφα, 
δ. συγκαλεί το Δ.Σ. σε τακτικές ή έκτακτες συνεδριά¬ 
σεις, διευθύνει τις σε αυτές συζητήσεις και συνυπογρά¬ 
φει με τον Γ ραμματέα τα πρακτικά των συνεδριάσεων, 
ε. εν γένει μεριμνά για την εφαρμογή των διατάξεων του 
παρόντος Κανονισμού και των αποφάσεων του Δ.Σ. 

Ο Αντιπρόεδρος του Δ.Σ. αναπληρώνει τον Πρόεδρο, 
σε περίπτωση απουσίας ή κωλύματος, σε όλες τιςάνω αρ¬ 
μοδιότητες αυτού και ενεργεί κατόπιν εντολής του. 

Ο Γραμματέας του Δ.Σ. τηρεί το Βιβλίο Πρωτοκόλλου 
του Ιδρύματος και συντάσσει άλατα έγγραφα και όλη την 
αλληλογραφία του Ιδρύματος για την οποία ενημερώνει 
τον Πρόεδρο και την οποία συνυπογράφει με αυτόν. Επί¬ 
σης τηρεί το Βιβλίο Πρακτικών των Συνεδριάσεων του 
Δ.Σ. του Ιδρύματος, συνυπογράφει με τον Πρόεδρο τα εν 
λόγω πρακτικά τα οποία συντάσσει και φυλάσσει τα έγ¬ 
γραφα, την αλληλογραφία, τα βιβλία καιτη σφραγίδα του 
Ιδρύματος. 

Ο Ταμίας του Δ.Σ. ενεργεί για λογαριασμό του Δ.Σ., 
έναντι του οποίου είναι υπόλογος, τις διαχειριστικές 
πράξεις αναφορικά με τα πάσης φύσεως περιουσιακά 
στοιχεία, που έχουν διατεθεί σε χρήση του Ιδρύματος. 
Τηρείτο Βιβλίο Ταμείου, καθώς και τα Διπλότυπα Γραμ¬ 
μάτια Εισπράξεως και εντάλματα Πληρωμής του Ιδρύμα- 

τος, εισπράττει κάθε έσοδο του Ιδρύματος με διπλότυπα 
Γραμμάτια Εισπράξεως, θεωρημένα από την οικεία Ιερά 
Μητρόπολη με την ένδειξη «Δια τον Αθητικόν Οργανι¬ 
σμόν - Ο Αγιος Νέστωρ», τα οποία συνυπογράφει με τον 
Πρόεδρο, διενεργεί τις πληρωμές για κάθε δαπάνη που 
προβλέπεται στον εγκεκριμένο Προϋπολογισμό βάσει 
διπλοτύπων Ενταλμάτων Πληρωμής, θεωρημένων από 
την οικεία Ιερά Μητρόπολη, τα οποία επίσης συνυπο¬ 
γράφει, όπως άλλωστε και για όλα τα οικονομικής φύσε- 
ως έγγραφα, με τον Πρόεδρο, ευθύνεται για την φύλαξη 
των χρημάτων του Ιδρύματος, τα οποία κατατίθενται σε 
ιδιαίτερο λογαριασμό μίας από τις Τράπεζες που λει¬ 
τουργούν στην πόλη της Γλυφάδας στο όνομα Νομικού 
Προσώπου της οικείας Ιεράς Μητροπόλεως με την έν¬ 
δειξη «Δια τον Αθλητικόν Οργανισμόν - Ο Άγιος Νέστωρ» 
και διενεργεί καταθέσεις και αναλήψεις χρημάτων κατό¬ 
πιν αποφάσεως του Δ.Σ., για τη λήψη της οποίας είναι 
απαραίτητη η ψήφος του Σεβασμιωτάτου Μητροπολί¬ 
του, ως Προέδρου, και σχετικής προς τούτο εξουσιοδο- 
τήσεως. Επίσης, τηρείτο Βιβλίο Κτηματολογίου και το Βι¬ 
βλίο Υλικού. 

Άρθρον 7 
Τηρούμενα Βιβλία 

Το Ίδρυμα έχει αυτοτελή διαχείριση, τηρεί δε, με την μέ¬ 
ριμνα του Γ ραμματέα και του Ταμία του Δ.Σ., τα Γενικά και 
Διαχειριστικά αυτού Βιβλία, με ιδία αρίθμηση το καθένα 
κατά φύλλο και θεωρημένα για κάθε νόμιμη χρήση από 
την Ιερά Μητρόπολη Γλυφάδας, ήτοι: 

1. Βιβλίο Πρωτοκόλλου εισερχομένων και εξερχομένων 
εγγράφων, 

2. Βιβλίο Πρακτικών των Συνεδριάσεων του Δ.Σ., 

3. Βιβλίο Ταμείου και αριθμημένα κατ’ αύξοντα αριθμό 
Διπλότυπα Γραμμάτια Εισπράξεως και Εντάλματα Πλη¬ 
ρωμής, τα οποία είναι εκτελεστέα εφόσον φέρουν την 
υπογραφή του Προέδρου και του Ταμία του Ιδρύματος, 

4. Βιβλίο Κτηματολογίου, στο οποίο καταγράφονται 
όλα τα ακίνητα περιουσιακά στοιχεία, που έχουν διατεθεί 
σε χρήση του Ιδρύματος, 

5. Βιβλίο Υλικού, στο οποίο καταγράφονται άλατα κινη¬ 
τά περιουσιακά στοιχεία, που έχουν διατεθεί σε χρήση 
του Ιδρύματος. 

Άρθρον 8 

Πόροι του Ιδρύματος και διάθεσή τους 

1. Πόροι του Ιδρύματος είναι: 

α. οι εκάστοτε επιχορηγήσεις της Ιεράς Μητροπόλεως 
Γλυφάδας, 

β. πρόσοδοι από την πραγματοποίηση διαφόρων εκδη¬ 
λώσεων του Ιδρύματος, λαχειοφόρων αγορών, εράνων 
νόμιμα διενεργουμένων κ.α., 

γ. Δωρεές, εν ζωή ή αιτία θανάτου, κληρονομιές και κλη¬ 
ροδοσίες κινητών και ακινήτων φυσικών και νομικών προ¬ 
σώπων, καταλειπόμενες υπέρ αυτού και περιερχόμενες 
κατά πλήρη κυριότητα στο Νομικό Πρόσωπο της οικείας 
Ιεράς Μητροπόλεως, 

δ. εισφορές σε είδος ή σε χρήμα, φίλων του Ιδρύματος, 

ε. κρατικές επιχορηγήσεις, επιχορηγήσεις από προ¬ 
γράμματα της Ευρωπαϊκής Ένωσης, επιχορηγήσεις της 
Νομαρχιακής ή της Τοπικής Αυτοδιοίκησης, Οργανισμών 
και άλλων Νομικών Προσώπων Δημοσίου ή Ιδιωτικού Δι¬ 
καίου, επιχορηγήσεις φυσικών προσώπων και κάθε άλλη 
νόμιμη επιχορήγηση, 

στ. κάθε άλλη πρόσοδος, σύμφωνη με το Ορθόδοξο 
Χριστιανικό πνεύμα, που προέρχεται από κάθε είδους 


δραστηριότητες του Ιδρύματος και κάθε νόμιμη πηγή και 
δεν κατονομάζεται ρητά στον παρόντα Κανονισμό. 

2. Η περιέλευση οιουδήποτε κινητού ή ακινήτου πράγ¬ 
ματος στη χρήση του Ιδρύματος γίνεται πάντα στο όνομα 
του Νομικού Προσώπου της οικείας Ιεράς Μητροπόλεως, 
στο οποίο μεταβιβάζεται η κυριότητα, νομή και κατοχή 
του πράγματος. Στην πράξη δε της μεταβίβασης γίνεται 
ειδικότερη μνεία και αναφορά με την ένδειξη «Δια τον 
Αθλητικόν Οργανισμόν - Ο Άγιος Νέστωρ», που, ως Εκ¬ 
κλησιαστικό Ίδρυμα, θα έχει την χρήση, για όσο χρόνο 
υφίσταται, προς εκπλήρωση του σκοπού του. 

3. Οι ανωτέρω πόροιτου Ιδρύματος διατίθενται κατόπιν 
αποφάσεως του Δ.Σ. αυτού, που εγκρίνεται από το οικείο 
Μητροπολιτικό Συμβούλιο: 

α. για τη δημιουργία αθλητικών κέντρων και εγκαταστά¬ 
σεων ή την ενοικίαση ανάλογων χώρων, 

β. για την προμήθεια διαφόρων αθλητικών οργάνων 
κ.α., 

γ. για την αντιμετώπιση των ποικίλων παγίων και λοιπών 
εξόδων λειτουργίας του Ιδρύματος, 

δ. για τη διοργάνωση διαφόρων εκδηλώσεων του Ιδρύ¬ 
ματος, για τη χρηματοδότηση όλων εν γένει των δραστη¬ 
ριοτήτων του Ιδρύματος και για την κάλυψη κάθε άλλης 
δαπάνης του Ιδρύματος που προβλέπεται στον εγκεκρι¬ 
μένο Προϋπολογισμό αυτού και κάθε δαπάνης που ανα¬ 
κύπτει, συμπεριλαμβανομένης αυτής της αμοιβής διαφό¬ 
ρων προσώπων που ασχολούνται με την προπόνηση και 
εξάσκηση των νέων, και αποσκοπεί στην επίτευξη του 
σκοπού του. 

4. Το τυχόν χρηματικό πλεόνασμα από την οικονομική 
διαχείριση του Ιδρύματος, κατατίθεται σε ιδιαίτερο λογα¬ 
ριασμό μίας από τις Τράπεζες που λειτουργούν στην πό¬ 
λη της Γλυφάδας στο όνομα του Νομικού Προσώπου της 
οικείας Ιεράς Μητροπόλεως με την ένδειξη «Δια τον 
Αθλητικόν Οργανισμόν - Ο Άγιος Νέστωρ». 

Άρθρον 9 

Σφραγίδα-Τελικές διατάξεις 

Το Ίδρυμα έχει ιδία σφραγίδα με δύο επάλληλους κύ¬ 
κλους, η οποία φέρει στο κέντρο την εικόνα του Αγίου Νέ- 
στορος. Στον εξωτερικό μεν κύκλο αναγράφονται οι λέ¬ 
ξεις «ΙΕΡΑ ΜΗΤΡΟΠΟΛΙΣ ΓΛΥΦΑΔΑΣ», στον εσωτερικό 
δε η επωνυμία του Ιδρύματος «ΑΘΛΗΤΙΚΟΣ ΟΡΓΑ¬ 
ΝΙΣΜΟΣ - Ο ΑΓΙΟΣ ΝΕΣΤΩΡ». 

Άρθρον10 

Το παρόν Ίδρυμα, με την ως άνω μορφή και οργάνωση, 
καταργείται με απόφαση της Ιεράς Συνοδου κατόπιν αι¬ 
τιολογημένης αποφάσεως του Δ.Σ. αυτού, για τη λήψη 
της οποίας είναι απαραίτητη η ψήφος του Σεβασμιωτά- 
του Μητροπολίτου, ως Προέδρου, που εγκρίνεται από το 
οικείο Μητροπολιτικό Συμβούλιο, όταν δεν εκπληρώνει 
τις εκκλησιολογικές αυτού προϋποθέσεις και την απο¬ 
στολή του, όταν παρεκκλίνει του σκοπού του ή καταστεί 
ανέφικτη η λειτουργία του. Σε κάθε περίπτωση κατάργη¬ 
σης του Ιδρύματος, η χρήση των πόσης φύσεως περιου¬ 
σιακών στοιχείων, η οποία είχε παραχωρηθεί στο Ίδρυμα, 
επανέρχεται αυτοδικαίως στο Νομικό Πρόσωπο της οι¬ 
κείας Ιεράς Μητροπόλεως, στην πλήρη κυριότητα του 
οποίου άλλωστε και αυτά ανήκουν. 

Άρθρον11 

1. Ο Παρών Κανονισμός ισχύει από της δημοσιεύσεως 
αυτού στο επίσημο Δελτίο της Εκκλησίας της Ελλάδος 
«ΕΚΚΛΗΣΙΑ» και στην Εφημερίδα της Κυβερνήσεως. 




23710 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Κάθε τροποποίηση αυτού γίνεται από την Ιερά Σύνο¬ 
δο κατόπιν αιτιολογημένης αποφάσεωςτου Δ.Στου Ιδρύ¬ 
ματος, για τη λήψη της οποίας είναι απαραίτητη η ψήφος 
του Σεβασμιωτάτου Μητροπολίτου, ως Προέδρου, που 
εγκρίνεται από το οικείο Μητροπολιτικό Συμβούλιο. Δη¬ 
μοσιεύεται δε όπως και ο παρών Κανονισμός. 

Άρθρον12 

Από τις διατάξεις του παρόντος Κανονισμού προκαλεί- 
ται δαπάνη σε βάρος του προϋπολογισμού του Νομικού 
Προσώπου της Ιερός Μητροπόλεως Γλυφάδας, το ύψος 
της οποίας δεν δύναται να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 2003 
Ο Πρόεδρος 

1- Ο Αθηνών ΧΡΙΣΤΟΔΟΥΛΟΣ 

-♦- 

Αριθ. 3771/1965 (2) 

Σύσταση Εκκλησιαστικού Ιδρύματος υπό την επωνυμίαν 
«ΔΙΟΡΘΟΔΟΞΟΝ ΚΕΝΤΡΟΝ ΣΠΟΥΔΩΝ ΤΗΣ ΙΕΡΑΣ 
ΜΗΤΡΟΠΟΛΕΩΣ ΔΙΔΥΜΟΤΕΙΧΟΥ ΚΑΙ ΟΡΕΣΤΙΑΔΟΣ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Έχουσα υπόψη: 

1. Τας διατάξεις του άρθρου 29 παράγρ. 2 του Νόμου 
590/1977 «Περί Καταστατικού Χάρτου της Εκκλησίας της 
Ελλάδος». 

2. Τας υποχρεώσεις της Ποιμαινούσης Εκκλησίας τας 
απορρεούσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστεπώ- 
νυμοντης Εκκλησίας πλήρωμα. 

3. Τας υφισταμένας Κοινωνικός και πνευματικός ανά- 
γκας της Ιερός Μητροπόλεως Διδυμοτείχου και Ορεστιά- 
δος. 

4. Τη Γ.332/26.6.2003 Πρότασιν του Σεβασμιωτάτου 
Μητροπολίτου Διδυμοτείχου και Ορεστιάδος Νικηφό¬ 
ρου. 

5. Την από 28.7.2003 Γνωμάτευσιντου Νομικού Γραφεί¬ 
ου της Νομικής Υπηρεσίας της Εκκλησίας της Ελλάδος. 

6. Την από 28.8.2003 Απόφασιν Αυτής, αποφασίζει: 

Συνιστά εις την Ιερόν Μητρόπολιν Διδυμοτείχου και 

Ορεστιάδος Εκκλησιαστικόν Ίδρυμα υπό την επωνυμίαν: 
«ΔΙΟΡΘΟΔΟΞΟΝ ΚΕΝΤΡΟΝ ΣΠΟΥΔΩΝ ΤΗΣ ΙΕΡΑΣ ΜΗ¬ 
ΤΡΟΠΟΛΕΩΣ ΔΙΔΥΜΟΤΕΙΧΟΥ ΚΑΙ ΟΡΕΣΤΙΑΔΟΣ», το 
οποίον θα λειτουργεί ως εξηρτημένη Υπηρεσία τού Νομι¬ 
κού Προσώπου της Ιερός Μητροπόλεως Διδυμοτείχου 
και Ορεστιάδος και θα εδρεύη εις την πόλιν του Διδυμο¬ 
τείχου. Η οργάνωσις, διοίκησις, διαχείρισις και λειτουρ¬ 
γία του Ιδρύματος τούτου θα διέπεται από τας διατάξεις 
του επομένου Κανονισμού: 

ΚΑΝΟΝΙΣΜΟΣ 

ΛΕΙΤΟΥΡΓΙΑΣ ΤΟΥ ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 
ΜΕ ΤΗΝ ΕΠΩΝΥΜΙΑΝ «ΔΙΟΡΘΟΔΟΞΟΝ ΚΕΝΤΡΟΝ 
ΣΠΟΥΔΩΝ ΤΗΣ ΙΕΡΑΣ ΜΗΤΡΟΠΟΛΕΩΣ 
ΔΙΔΥΜΟΤΕΙΧΟΥ ΚΑΙ ΟΡΕΣΤΙΑΔΟΣ» 

Άρθρον1 

Σύστασις Ιδρύματος - Έδρα - Σφραγίδα 

1. Συνιστάται θρησκευτικόν καθίδρυμα κοινωφελούς 
σκοπού με την επωνυμία «ΔΙΟΡΘΟΔΟΞΟΝ ΚΕΝΤΡΟΝ 


ΣΠΟΥΔΩΝ ΤΗΣ ΙΕΡΑΣ ΜΗΤΡΟΠΟΛΕΩΣ ΔΙΔΥΜΟΤΕΙΧΟΥ 
ΚΑΙ ΟΡΕΣΤΙΑΔΟΣ», με έδρα το Διδυμότειχο, που αποτελεί 
οιωνεί ανεξάρτητη υπηρεσία της Ιερός Μητροπόλεως, 
αυτοτελούς διαχειρίσεως. 

2. Το Ίδρυμα τελεί υπό την Εκκλησιαστική και νομική 
εξάρτηση της Ιερός Μητροπόλεως Διδυμοτείχου και 
Ορεστιάδος και αποβλέπει στην διακονία του πληρώμα¬ 
τος της Εκκλησίας, στο πλαίσιο του κατωτέρω σκοπού. 

3. Η σφραγίδα του Ιδρύματος είναι κυκλική φέρουσα 
στο μέσον και επί σταυρού τον δικέφαλον αετόν και σε 
δύο ομόκεντρους κύκλους γράφουσα, στον μεν εξωτερι¬ 
κόν «ΙΕΡΑ ΜΗΤΡΟΠΟΛΙΣ ΔΙΔΥΜΟΤΕΙΧΟΥ ΚΑΙ ΟΡΕΣΤΙΑ¬ 
ΔΟΣ», στον δε εσωτερικόν «ΔΙΟΡΘΟΔΟΞΟΝ ΚΕΝΤΡΟΝ 
ΣΠΟΥΔΩΝ». 

Άρθρον 2 
Σκοπός 

Σκοπός του κατά το άρθρον 1 συνιστωμένου Ιδρύματος 
είναι: 

1. Η ενδυνάμωση και επιμόρφωση των λειτουργών και 
του πληρώματος της Εκκλησίας, έτσι ώστε μέσα στα 
πλαίσια της Ελληνορθόδοξου πνευματικότητος καιπαρα- 
δόσεως, να δίνουν ζωντανή και ακέραιον μαρτυρίαν του 
Ευαγγελίου στο σύγχρονο κόσμο. 

2. Η θεώρηση, η μελέτη και η έρευνα των οικονομικών, 
κοινωνικών και πνευματικών εν γένει προβλημάτων υπό 
το ορθόδοξο χριστιανικό πνεύμα και σύμφωνα με τις πα¬ 
ραδόσεις και ανάγκες του Γένους μας. 

3. Η προβολή της Εκκλησιαστικής μας παραδόσεως 
και της εθνικής μας ιδιοπροσωπείας, η άσκηση της σύγ¬ 
χρονης εκκλησιαστικής ποιμαντικής και ιεραποστολής 
και η ενίσχυση του έργου της Εξωτερικής Ιεραποστο¬ 
λής. 

4. Η παροχή τεχνικής και υλικής βοήθειας για την προα¬ 
γωγή του τόπου ή την ικανοποίηση φιλανθρωπικών και ευ¬ 
αγών σκοπών. 

5. Η καλλιέργεια και η σύσφιγξη των σχέσεων των νέων 
της ευρύτερης περιοχής. 

Άρθρον 3 
Εκτέλεσις σκοπού 

Η εκπλήρωση του αναγραφομένου στο άρθρο 2 σκο¬ 
πού επιδιώκεται βασικώς μεν με την οργάνωση ειδικών 
κατά περίπτωση συνεδρίων, διασκέψεων και άλλων εκδη¬ 
λώσεων, γενικώτερα δε με τα προσφορώτερα μέσα, 
όπως ενδεικτικά τα παρακάτω: 

1. Η διεξαγωγή επιστημονικής έρευνας, κυρίως στο θε- 
ολογικό και κοινωνικό πεδίο και η εξασφάλιση και αξιο¬ 
ποίηση της πνευματικής ιδιοκτησίας. 

2. Η επιμόρφωση ενηλίκων και η ανάπτυξη εκπαιδευτι¬ 
κών και μορφωτικών δραστηριοτήτων στο πλαίσιο της κει- 
μένης νομοθεσίας. 

3. Η συμβολή στην κατάρτιση στελεχώντης Εξωτερικής 
Ορθοδόξου Ιεραποστολής με την παροχή υποτροφιών 
και με άλλες εκπαιδευτικές ευκαιρίες και η ηθική και υλι¬ 
κή στήριξή της. 

4. Η εξασφάλιση εθελοντικών ή αμοιβομένων υπηρε¬ 
σιών. 

5. Η συνεργασία με τους παράγοντες οικονομικής, 
πνευματικής, πολιτιστικής και διοικητικής αναπτύξεως. 

6. Η συνεργασία εντός διορθοδόξου και οικουμενικού 
πλαισίου με πρόσωπα, Ιδρύματα και Οργανισμούς, στα 
πλαίσια των σκοπώντου Ιδρύματος. 

7. Η διοργάνωση καταλλήλων εκδηλώσεων για την ανα¬ 
ζωογόνηση και στερέωση των ελληνορθόδοξων παραδό- 

σεων και θεσμών και την ενδυνάμωση των δεσμών και της 
επικοινωνίας των απανταχού της γης Θρακιωτών. 

Άρθρον 4 

Όργανα Ιδρύματος 

Το Ίδρυμα συγκροτείται από τα παρακάτω όργανα: 

1. Τα συλλογικά όργανα αποφασιστικής αρμοδιότητος 
(Διοικήσεως), ήτοι: α) του κατά το άρθρον 5 Διοικητικού 
Συμβουλίου και της κατά το άρθρον 7 Εκτελεστικής Επι¬ 
τροπής, β) των διοικούντων τα εν τω άρθρω 13 παραρτή¬ 
ματα συλλογικών οργάνων. 

2. Τα συλλογικά όργανα συμβουλευτικής ή επικουρικής 
αρμοδιότητος, ήτοι: α) της κατά το άρθρον 12 συνάξεως 
των εταίρων, β) των κατά τις διατάξεις του παρόντος λοι¬ 
πών οργάνων γνωμοδοτικής αρμοδιότητος και 

3. Τις υπηρεσίες του Ιδρύματος. 

Άρθρον 5 

Διοικητικόν Συμβούλιον 

1. Το Διοικητικόν Συμβούλιον απαρτίζεται από επτά (7) 
μέλη, ήτοι: α) έκτου εκάστοτε Μητροπολίτου Διδυμοτεί¬ 
χου και Ορεστιάδος, ως Προέδρου. Τούτον απάντα ή κω- 
λυόμενον αναπληρεί ο Πρωτοσύγκελλος ή ο Γενικός Αρ¬ 
χιερατικός Επίτροπος ή ο νόμιμος εκπρόσωπός του, β-δ) 
εκ τριών (3) Κληρικών, οριζομένων από την Ιεράν Μητρό- 
πολιν Διδυμοτείχου και Ορεστιάδος με διετή θητείαν, ε) 
έκτου εκάστοτε Δημάρχου της έδρας του Ιδρύματος, στ- 
ζ) εκ δύο (2) διακεκριμένων προσώπων καταγομένων εκ 
της περιοχής της Μητροπόλεως, διακρινομένων για την 
ευσέβεια και το ήθος τους, την μόρφωση και την ενασχό¬ 
λησή τους με τους τομείς δράσεως του Ιδρύματος, μετά 
των αναπληρωτών τους οριζομένων με διετή θητεία από 
τον Μητροπολίτη Διδυμοτείχου και Ορεστιάδος κατά την 
πρώτην εφαρμογήν του παρόντος, εν συνεχεία δε επιλε- 
γομένων από το Διοικητικόν Συμβούλιον, από κατάλογο 
πέντε (5) τουλάχιστον υποψηφίων, συντασσόμενον από 
την Ιεράν Μητρόπολιν Διδυμοτείχου και Ορεστιάδος. 

2. Η παραμονή στο Διοικητικόν Συμβούλιον των επί θη¬ 
τεία μελών των κατά τα ανωτέρω οριζομένων λήγει την 
31ην Δεκεμβρίου του μεθεπομένου από της πρώτης συ- 
γκροτήσεως του Συμβουλίου έτους. 

3. Εφ’ όσον την θέσιντου Γ ενικού Διευθυντού δεν κατέ¬ 
χει κάποιος έκτων ανωτέρω μελών του Διοικητικού Συμ¬ 
βουλίου, ο Γενικός Διευθυντής μετέχει αυτού ως πρόσθε¬ 
τον μέλος μετά ψήφου, αναπληρούμένος από ανώτερον 
υπάλληλον, που διορίζεται από το Διοικητικόν Συμβού¬ 
λιον. Ο Γενικός Διευθυντής απέχει των συνεδριάσεως 
όταντο Διοικητικόν Συμβούλιον ασχολείται με θέματα της 
ημερήσιας διατάξεως που έχουν σχέση με την άσκηση 
ελέγχου επί του τρόπου ασκήσεωςτων καθηκόντων του. 

4. Για την συγκρότηση του πρώτου Διοικητικού Συμ¬ 
βουλίου ο Πρόεδρος εντός δεκαπενθημέρου απάτης νο¬ 
μίμου ισχύος του παρόντος κανονισμού καλεί εγγράφως 
τα φυσικά πρόσωπα, όπως καταθέσουν δήλωσιν περί 
αποδοχής της συμμετοχής τους στο Διοικητικόν Συμβού¬ 
λιον. Για όσα από τα ανωτέρω μέλη δεν απαντήσουν θετι¬ 
κά εντός μηνός από της αποστολής του προσκλητηρίου 
εγγράφου, η Ιερά Μητρόπολις Διδυμοτείχου και Ορε¬ 
στιάδος ορίζει εντός δεκαπενθημέρου τους αντικαταστά¬ 
τες τους με τους αναπληρωτές τους, από προσωπικότη¬ 
τες, που έχουν κατά το δυνατόν ιδιότητα παραπλήσια με 
εκείνην των αντικαθισταμένων. 

5. Έκτοτε και στο διηνεκές, η διαδικασία αντικαταστά- 
σεως των κατά τα ανωτέρω επί θητεία μελών, πρέπει να 
ολοκληρώνεται το αργότερον δύο μήνες προ της λήξεως 


της θητείας αυτών. Για τούτο και η Ιερά Μητρόπολις Δι¬ 
δυμοτείχου και Ορεστιάδος και το Διοικητικόν Συμβού¬ 
λιον προβαίνουν εγκαίρως στην επιλογήν των μελών που 
ορίζονται στο β-γ) και δ) και ε) όπως ορίσουν κατά τα ανω¬ 
τέρω τους εκπροσώπους τους για όσα από τα ανωτέρω 
μέλη δεν έχει υπάρξει θετική απάντηση εντός μηνός από 
της αποστολής του προσκλητηρίου εγγράφου. 

Το Διοικητικόν Συμβούλιον προβαίνει στον διορισμόν 
για μία διετίαν, των αντικαταστατών των μελών που λεί¬ 
πουν. 

7. Το Διοικητικόν Συμβούλιον, καλούμενον υπό του 
Προέδρου τουλάχιστον δέκα (10) ημέρες προ της συνε¬ 
δρίας, συνέρχεται στην έδρα του Ιδρύματος, τακτικώς 
μεν ανά τετράμηνον, εκτάκτως δε όταν παρίσταται ανά¬ 
γκη. Επί αιτήσει τουλάχιστον τριών (3) μελών, ο Πρόε¬ 
δρος, υποχρεούται όπως συγκαλέσει το Συμβούλιον εις 
έκτακτον συνεδρίαν, εντός μηνός από της υποβολής της 
αιτήσεως. Το Διοικητικόν Συμβούλιον βρίσκεται σε απαρ¬ 
τία, εάν παρίστανται τουλάχιστον τρία (3) εκ των μελών, 
αποφασίζει δε κατά πλειοψηφίαν, νικώσης της ψήφου του 
Προέδρου, σε περίπτωσιν ισοψηφίας. Μόνον με την ομο¬ 
φωνίαν πάντων των παρισταμένων μελών μπορούν να 
αχθούν ενώπιον του Διοικητικού Συμβουλίου προς συζή¬ 
τηση/ και θέματα μη αναγεγραμμένα στην ημερήσιον διά- 
ταξιν, η οποία αποστέλλεται μαζί μετηνπρόσκλησηιν. 

8. Οι αποφάσεις, που λαμβάνονται από το Διοικητικό 
Συμβούλιο, διατυπώνονται σε σχέδιο και υπογράφονται 
στην ιδίαν συνεδρίαν από τα παριστάμενα μέλη και τίθε¬ 
νται πάραυτα σε ισχύ. Τα πρακτικά εν συνόλω, επικυρού- 
νται κατά την αμέσως επομένην τακτικήν συνεδρίαν, υπο- 
γραφόμενα υπό πάντων των παρισταμένων μελών. 

Άρθρον 6 

Αρμοδιότητες Διοικητικού Συμβουλίου 

Το Διοικητικόν Συμβούλιον, αποτελεί το ανώτατον όρ- 
γανον διοικήσεως του Ιδρύματος, έχει τις παρακάτω αρ¬ 
μοδιότητες: 

1. Εγκρίνει το ετήσιον πρόγραμμα εργασιών του Ιδρύ¬ 
ματος, κατά το γενικόν πλαίσιον αυτού, καθώς και τον 
απολογισμόν δράσεως κάθε έτους. 

2. Μεριμνά για την καλυτέραν πραγμάτωσιν των σκο¬ 
πών, που αναγράφονται στο άρθρον 2 του παρόντος, δυ- 
νάμενον, εγκρίσειτης Ιερός Μητροπόλεως Διδυμοτείχου 
και Ορεστιάδος να διευρύνει αυτούς και τα αναγραφόμε¬ 
να στο άρθρο 2 μέσα, εφ’ όσον η διεύρυνσις αυτή κρίνε- 
ται αναγκαία για την καλύτερη εκπλήρωσιν της κύριας 
αποστολής του Ιδρύματος. 

3. Καταρτίζει τον προϋπολογισμόν και τον απολογισμόν 
του Ιδρύματος και αποφασίζει επί τυχόν πιστώσεως, που 
κατά την διάρκεια της χρήσεως αιτούνται συμπληρωματι¬ 
κούς από τήν Εκτελεστικήν Επιτροπήν. 

4. Καθορίζει τις τακτικές θέσεις του Επιστημονικού και 
Διοικητικού Προσωπικού και προβαίνει στην πρόσληψιν, 
την προαγωγιν και απόλυσιν αυτού κατά τα στο άρθρον 
11 του παρόντος ειδικώτερον οριζόμενα. 

5. Εγκρίνει και τροποποιεί τον κανονισμόν λειτουργίας 
των υπηρεσιών και των παραρτημάτων του Ιδρύματος. 

6. Αποφασίζει επίτης αγοράς ή πωλήσεως ακινήτων, επί 
της εκτελέσως έργων δαπάνης μεγαλυτέρας των χιλίων 
πεντακοσίων (1500 €) Ευρώ, επίτης αποδοχής ή μη κλη¬ 
ρονομιών, επί της συνάψεως ή μη ενυποθήκων ή μη δα¬ 
νείων και επί της εγέρσεως αγωγών. Για τις δύο τελευταί¬ 
ες πράξεις απαιτείται έγκρισις από την Ιεράν Μητρόπολιν 
Διδυμοτείχου και Ορεστιάδος. 

7. Αποφασίζει για κάθε θέμα, επί του οποίου δεν κάνει 
αναφορά ο παρών κανονισμός, ή το οποίον κρίνει το Διοι¬ 
κητικόν Συμβούλιον ότι πρέπει να αχθεί ενώπιόντου. 

8. Συνιστά μονίμους ή επ’ ευκαιρία επιτροπές με την 
συμμετοχήν τουλάχιστον ενός έκτων μελώντου ή ενός εκ 
των υπαλλήλων του Ιδρύματος, προς κάλυψιν ειδικής 
ανάγκης και καθορίζει τα των εργασιών κ.λπ. ή αναθέτει 
τον καθορισμόν στην Εκτελεστικήν Επιτροπήν. 

Άρθρον 7 

Εκτελεστική Επιτροπή 

1. Η Εκτελεστική Επιτροπή συγκροτείται από τον Πρόε¬ 
δρον του Διοικητικού Συμβουλίου, ως Προέδρου αυτής, 
έκτου Γενικού Διευθυντού και ενός έκτων μελώντου Δι¬ 
οικητικού Συμβουλίου, που εκλέγεται από αυτό με ετήσια 
θητεία. Τον Πρόεδρον απάντα ή κωλυώμενον αναπληρεί 
ο Αντιπρόεδρος τα δε άλλα μέλη δύο αναπληρωτές, που 
εκλέγονται από το Διοικητικόν Συμβούλιον από τα μέλη 
του. Ως αναπληρωτής του Γενικού Διευθυντού στην Εκτε¬ 
λεστική Επιτροπή μπορεί να ορισθεί και ανώτερος υπάλ¬ 
ληλος του Ιδρύματος. 

2. Η Εκτελεστική Επιτροπή συνεδριάζει κάθε μήνα ή και 
εκτάκτως όσες φορές ο Πρόεδρος το κρίνει τούτο ανα- 
γακαίον, ευρίσκεται σε απαρτία ότανπαρίστανται όλα της 
τα μέλη. Συνεδριάζει επίσης εγκύρως, με την παρουσία 
δύο μελών (μετέχοντος δε κατά τα ανωτέρω και του ανα- 
πληρωτούτου Μητροπολίτου, με την παρουσία τριών με¬ 
λών), εφ’ όσον το μέλος που απουσιάζει έχει εξουσιοδο¬ 
τήσει εγγράφως ένα από τα υπόλοιπα μέλη. Ομοίως συ¬ 
νεδριάζει εγκύρως, εφ’ όσον ένα μέλος, παρότι εκλήθη, 
αρνήθηκε να προσέλθη, ούτε δε ειδοποίησε εγκαίρως για 
να προσκληθεί ο αναπληρωτής του. Η ίδια άρνηση ανεπα- 
ναληφθείγια δεύτερη συνεχή φορά, συνεπάγεται αυτοδι¬ 
καίως την αντικατάσταση του μέλους από τον αναπληρω¬ 
τήν του για το υπόλοιπο διάστημα της θητείας του, το δε 
Διοικητικόν Συμβούλιον, κατά την αμέσως επομένη συνε¬ 
δρία εκλέγει νέον αναπληρωτήν. 

3. Οι αποφάσεις λαμβάνονται κατά πλειοψηφίαν, νικώ- 
σης εν ισοψηφίατης ψήφου του Προέδρου, τα δε πρακτι¬ 
κά, συντασσόμενα μερίμνη του Γενικού Διευθυντού επι- 
κυρούνται κατά την επομένην, ή εν ανάγκη, κατά την αυ¬ 
τήν συνεδρίαν, υπογραφόμενα υπό πάντων των 
παρισταμένων μελών. 

4. Στις συνεδριάσεις της Εκτελεστικής Επιτροπής φέ¬ 
ρονται, εκτός των θεμάτων που αναγράφονται στην ημε- 
ρησίαν διάταξιν και όλα όσα προκύπτουν μέχρι της συ- 
γκλήσεώς της. 

Άρθρον 8 

Αρμοδιότητες Εκτελεστικής Επιτροπής 

Η Εκτελεστική Επιτροπή έχει τις παρακάτω αρμοδιότη¬ 
τες: 

1. Εκτελεί τις αποφάσεις του Διοικητικού Συμβουλίου 
και ασκεί την τρέχουσα διοίκηση και διαχείρηση εν γένει 
του Ιδρύματος. 

2. Αποφασίζει για τον τρόπο εκτελέσεως του προϋπο¬ 
λογισμού και του προγράμματος δράσεως, βάσει δε του 
εγκεκριμένου προϋπολογισμού διατάσσει την είσπραξη 
των εσόδων του Ιδρύματος, εντέλλεταιτην καταβολή των 
δαπανών και αποφασίζει για την εκτέλεση έργων δαπά¬ 
νης μέχρι χιλίων πεντακοσίων (1500 €) Ευρώ. 

3. Ελέγχει την ταμειακή και λογιστική διαχείριση του 
Ιδρύματος ή διατάσσει την διενέργεια του ελέγχου τού¬ 
του. 

4. Διορίζει, προάγει και απολύει το πάσης φύσεως προ¬ 


σωπικό, κατά τα οριζόμενα ειδικώτερα στο άρθρο 11, επι- 
φυλασσομένηςτης διατάξεωςτου εδαφ. 4 του άρθρου 6. 

5. Ασκεί την πειθαρχική εξουσία στο προσωπικό, εξαι¬ 
ρέσει του Γ ενικού Διευθυντού, για τον οποίον αναφέρεται 
ο Πρόεδρος απ’ ευθείας στο Διοικητικό Συμβούλιο, εφ’ 
όσον η ποινή συνεπάγεται απόλυσι. Ο τιμωρούμενος μπο¬ 
ρεί να προσφύγει στο Διοικητικό Συμβούλιο, δεν μπορεί 
όμως να εκτελεί υπηρεσία μέχρι εκδικάσεως της προ¬ 
σφυγής του. 

6. Αποφασίζει για κάθε θέμα αρμοδιότητος του Διοικη¬ 
τικού Συμβουλίου κατ’ εξουσιοδότηση αυτού. 

7. Αποφασίζει για θέματα της αρμοδιότητος του Διοικη¬ 
τικού Συμβουλίου, όσες φορές επείγει η επ’ αυτών λήψη 
αποφάσεως, καθώς και για κάθε θέμα που ανακύπτει και 
δεν προβλέπεται στον παρόντα οργανισμό, φέρει όμως 
τις αποφάσεις αυτές προς έγκρισιν στο Διοικητικόν Συμ¬ 
βούλιον, το αργότερο κατά την αμέσως επομένην συνε¬ 
δρίαν του. 

Άρθρον 9 

Πρόεδρος 

Ο Πρόεδρος του Διοικητικού Συμβουλίου και της Εκτε¬ 
λεστικής Επιτροπής έχει τις παρακάτω αρμοδιότητες: 

1. Κατευθύνει και εποπτεύει τις εργασίες του Ιδρύμα¬ 
τος. 

2. Καταρτίζει την η μέρη σία διάταξη αμφοτέρωντων Σω¬ 
μάτων (Διοικητικού Συμβουλίου και Εκτελεστικής Επιτρο¬ 
πής), συγκαλεί αυτά, διευθύνει τις εργασίες τους και με¬ 
ριμνά για την εκτέλεση όσων ορίζονται από τον παρόντα 
κανονισμό. 

3. Εκπροσωπεί νομίμως το Ίδρυμα σε κάθε συναλλαγή 
του με φυσικό ή νομικό πρόσωπο, κάθε Αρχή και τα Δικα¬ 
στήρια. 

4. Υπογράφει όλες τις πράξεις, που αφορούν το προ¬ 
σωπικό, τις πάσης φύσεως συμβάσεις και κάθε άλλο έγ¬ 
γραφο. 

5. Αποφασίζει επί μη θεμελιώδους σημασίας θεμάτων 
αρμοδιότητος του Διοικητικού Συμβουλίου και της Εκτε¬ 
λεστικής Επιτροπής, όσες φορές επείγει απολύτως η επ’ 
αυτών λήψη αποφάσεως η δε άμεσος σύγκλησιτης Εκτε¬ 
λεστικής Επιτροπής δεν είναι εφικτή, υποβάλλει όμως τις 
αποφάσεις του για έγκριση στο αρμόδιο κατά περίπτωση 
όργανο, το βραδύτερο κατά την αμέσως επομένην συνε¬ 
δρίαν αυτών. 

6. Ο Πρόεδρος μπορεί να μεταβιβάζει στον Γενικό 
Γραμματέα ή σε άλλα μέλη του Διοικητικού Συμβουλίου 
την άσκηση κάποιων αρμοδιοτήτων, διατηρώντας ή μη 
την δυνατότητα παραλλήλου δράσεως αυτών. 

7. Ο Αντιπρόεδρος του Διοικητικού Συμβουλίου είναι ο 
εκάστοτε ορισθείς υπό του Διοικητικού Συμβουλίου, ο 
οποίος αναπληρεί τον Πρόεδρο απάντα ή κωλυόμενον 
σ’όλεςτις αρμοδιότητες αυτού, εξαιρέσειτης διευθύνσε- 
ως των συνεδριάσεων του Διοικητικού Συμβουλίου, την 
οποία ασκεί ο νομίμως εκπρόσωπος αυτού, Πρωτοσύ- 
γκελλος ή Γ ενικός Αρχιερατικός Επίτροπος. 

Άρθρον10 
Γ ενικός Διευθυντής 

1. Ο Γενικός Διευθυντής πρέπει να είναι έλληνας υπή¬ 
κοος, κληρικός ή λαϊκός, πτυχιούχος Ορθοδόξου Θεολο- 
γικής Σχολής, να έχει ευρεία γενική μόρφωση και πείρα 
επί των εκκλησιαστικών και ελληνικών κοινωνικών προ¬ 
βλημάτων, να κατέχει δε την Αγγλικήν, ή Γαλλικήν, ή Γερ- 
μανικήν γλώσσα. Αυτός προσλαμβάνεται κατ’ ελευθέραν 
κρίσιντου Διοικητικού Συμβουλίου απ’ ευθείας ή κατόπιν 

διαγωνισμού επί συμβάσει μισθώσεως εργασίας ορισμέ¬ 
νου ή αορίστου χρόνου. Ο μισθός και οι πόσης φύσεως 
αποδοχές αυτού καθορίζονται από το Διοικητικό Συμβού¬ 
λιο. 

2.0 Γενικός Διευθυντήςτου Ιδρύματος, υπηρετεί ως δι- 
ευθύνων επιστημονικός και διοικητικός σύμβουλος και 
έχει τις παρακάτω αρμοδιότητες: 

α. Μεριμνά για την εκτέλεση των αποφάσεων του Διοι¬ 
κητικού Συμβουλίου και της Εκτελεστικής Επιτροπής. 

β. Επιμελείται του καθ’ όλου επιστημονικού έργου του 
Ιδρύματος, διευθύνει τις εν γένει εργασίες αυτού, κατευ¬ 
θύνει τους Διευθυντές ή Προϊσταμένους των Παραρτη¬ 
μάτων και των τομέων δράσεως του Ιδρύματος και 
προΐσταται των υπηρεσιών αυτού. 

γ. Εισηγείται στα όργανα του Ιδρύματος τα θέματα της 
ημερήσιας διατάξεως καθώς και κάθε μέτρο, που μπορεί 
να συμβάλλει στην εκπλήρωση της αποστολής και την 
προαγωγή του Ιδρύματος. 

δ. Επικοινωνεί για την άσκηση των καθηκόντων του με 
τις Εκκλησιαστικές Αρχές, τις δημόσιες υπηρεσίες και κά¬ 
θε άλλον, διεξάγει την καθ’ όλου αλληλογραφίαν, συνυ¬ 
πογράφει μετά του Προέδρου τα υπογραφόμενα έγγρα¬ 
φα και φυλάσσει την σφραγίδα του Ιδρύματος. 

ε. Εγκρίσειτου Διοικητικού Συμβουλίου ο Γ ενικός Διευθυ¬ 
ντής μπορεί να μεταβιβάζει την άσκηση κάποιων εκ των αρ¬ 
μοδιοτήτων του σε υπαλλήλους του Ιδρύματος, διατηρώ¬ 
ντας ή μη την δυνατότητα παράλληλης ασκήσεως αυτών. 

Άρθρον11 
Προσωπικόν 

1. Το προσωπικό του Ιδρύματος, διακρινόμενο σε επι¬ 
στημονικό, διοικητικό και βοηθητικό, προσλαμβάνεται ως 
τακτικό ή έκτακτο απ’ ευθείας ή κατόπιν διαγωνισμού, επί 
συμβάσει μισθώσεως εργασίας ορισμένου ή αορίστου 
χρόνου και επί μισθώ, ή ημερομισθίω ή ωρομισθίω καθώς 
και ως εθελοντικόν. Από το προσωπικό το μεν τακτικό, επι¬ 
στημονικό και διοικητικό προσλαμβάνεται από το Διοικη¬ 
τικό Συμβούλιο, το δε λοιπόν από την Εκτελεστική Επι¬ 
τροπή. Η υπηρεσιακή κατάσταση του προσωπικού (προ¬ 
αγωγές, αποσπάσεις κ.λπ.), καθώς και η καταγγελία της 
συμβάσεως ενεργούνται από το όργανο που σύναψε την 
σύμβαση. 

2. Ο Οργανισμός του προσωπικού, εγκρινόμενος από 
το Διοικητικό Συμβούλιο, πρέπει να καθορίζει κάθε λε¬ 
πτομέρεια, που αφορά στην κατάσταση του προσωπικού 
(οργανικές θέσεις, διάκριση αυτών σε κατηγορίες, δια- 
βάθμιση κάθε κατηγορίας, προσόντα για την κατάληψη 
κάθε θέσεως, μισθοί, αποδοχές και επιδόματα, προαγω¬ 
γές παραπτώματα και ποινές κ.λπ.). Τον Οργανισμό αυτόν 
μπορεί να αναπροσαρμόζειτο Διοικητικό Συμβούλιο κατά 
τις εκάστοτε ανάγκες και δυνατότητες του Ιδρύματος. 

Άρθρον12 

Παραρτήματατου Ιδρύματος 

1. Για την παροχή εκπαιδεύσεως ή επιμορφώσεως, την 
διεξαγωγή επιστημονικών ερευνών, τον αρτιώτερο προ¬ 
γραμματισμό και την πληρέστερη αξιοποίηση του έργου 
αυτού το Ίδρυμα μπορεί να συνιστά στην έδρα του ή αλ¬ 
λού σχολές εκπαιδεύσεως, επιμορφώσεως, κέντρα ερεύ- 
νης και επαγγελματικής καταρτήσεως (κηροπλαστικής, 
αγιογραφίας, κεραμικής, τυπογραφίας, κ.λπ.), επιτροπές 
προγραμματισμού, ομάδες εργασίες, αστικές μη κερδο¬ 
σκοπικές Εταιρείες, καθώς και εστίες, εντευκτήρια, κατα¬ 
σκηνώσεις ή άλλα παρεμφερή όργανα. 

2. Ό,τιδήποτε αφορά στα Παραρτήματα αυτά καθορί¬ 


ζονται από το Διοικητικό Συμβούλιο με την εκάστοτε συ¬ 
στατική πράξη, η οποία επέχει θέση Κανονισμού. 

Άρθρον13 

Διαχείριση 

1. Η διαχείριση των περιουσιακών στοιχείων και των πό¬ 
ρων του Ιδρύματος ενεργείται κατά οικονομικά έτη αντί¬ 
στοιχα με τα ημερολογιακά στη βάση τακτικών προϋπο¬ 
λογισμών και απολογισμών. 

2. Το αργότερο εντός του Οκτωβρίου υποβάλλεται από 
την Εκτελεστική Επιτροπή σχέδιο προϋπολογισμού στο 
Διοικητικό Συμβούλιο, το οποίο και τον καταρτίζει. Η ίδια 
διαδικασία ακολουθείται και για τον απολογισμό, η οποία 
πρέπει να ολοκληρώνεται εντός των δύο πρώτων μηνών 
του επομένου έτους. Με την έγκριση του απολογισμού 
από το Διοικητικό Συμβούλιο απαλλάσσονται κάθε ευθύ¬ 
νης η Εκτελεστική Επιτροπή καιτα όργανα του Ιδρύματος 
που διενήργησαντην διαχείρηση. Ο προϋπολογισμός και 
απολογισμός του Ιδρύματος υποβάλλονται από τον Γ ενι¬ 
κό Διευθυντή στην Ιερά Μητρόπολη Διδυμοτείχου και 
Ορεστιάδος προς περαιτέρω έγκριση και θεώρηση. 

3. Το Διοικητικό Συμβούλιο με κανονιστική του πράξη, 
που μπορεί να τροποποιείται κατά τις ανάγκες του Ιδρύ¬ 
ματος, καθορίζει όλα όσα αφορούν στον τρόπο χρηστής 
διαχειρίσεωςτου Ιδρύματος. 

4. Τα λογιστικά και ταμιακά βιβλία του Ιδρύματος καθώς 
καιτα βιβλία πρακτικών, φέρουν δική τους αρίθμηση κα¬ 
τά φύλλλον και θεωρούνται στο τέλος αυτών και πριν την 
χρήση τους από την Ιερά Μητρόπολιν Διδυμοτείχου και 
Ορεστιάδος. 

5. Τα βιβλία που πρέπει να τηρεί το Ίδρυμα είναι: 

α. Βιβλίο πρωτοκόλλου εισερχομένων και εξερχομένων 
εγγράφων. 

β. Βιβλίο αποφάσεων ή Πρακτικών του Διοικητικού Συμ¬ 
βουλίου και παρόμοιο της Εκτελεστικής Επιτροπής. 

γ. Βιβλίο λογιστικής παρακολουθήσεως, όπου καταχω¬ 
ρίζονται ανελλιπώς κατά χρονολογική σειρά και τάξιν τα 
παραγματοποιούμενα κατά την διάρκεια κάθε έτους έσο¬ 
δα και έξοδα. 

δ. Στέλεχος τριπλοτύπων αποδείξεων εισπράξεων. 

ε. Στέλεχος διπλοτύπων ενταλμάτων πληρωμής. 

στ. Βιβλίο περιουσιακών στοιχείων του Ιδρύματος και 
των επερχομένων σ’ αυτό αλλαγών. 

Το Διοικητικό Συμβούλιο, εάν το κρίνει σκόπιμο, μπορεί 
να ορίσει την τήρηση και και άλλων βιβλίων ή στοιχείων. 

Άρθρον14 

Δαπάνες Διοικήσεως και Μελετών 

1. Η ιδιότητα του μέλους του Διοικητικού Συμβουλίου ή 
άλλου συλλογικού οργάνου του Ιδρύματος είναι άμισθη. 
Επιτρέπεται μόνο η κάλυψη των εξόδων κινήσεως κατ’ 
αποκοπήν και συνεδρίαση. 

2. Εφ’ όσον μέλος του Διοικητικού Συμβουλίου ή άλλου 
συλλογικού οργάνου απαιτείται να εργάζεται κατά κύρια 
απασχόληση στην έδρα του Ιδρύματος ή σε Παράρτημα 
ή σε ειδικό έργο, καταβάλλονται σ’ αυτό αποδοχές, που 
ορίζονται από το Διοικητικό Συμβούλιο. 

3. Η Εκτελεστική Επιτροπή μπορεί να αναθέτει την εκ¬ 
πόνηση κάθε φύσεως μελετών ή συγγραφικών, ερευνητι¬ 
κών και άλλων έργων σε φυσικά ή νομικά πρόσωπα επί 
σχέσει μισθώσεως έργου, κατόπιν προτάσεως του Γενι¬ 
κού Διευθυντού, που θα περιλαμβάνει και προδιαγραφή 
του έργου που πρέπει να εκτελεστεί. Η Εκτελεστική Επι¬ 
τροπή μπορεί να καταβάλει προκαταβολές κατόπιν βε- 
βαιώσεως της προόδου του έργου. 

Άρθρον15 

Παροχή τεχνικής ή άλλης βοήθειας 

1. Το Ίδρυμα κατόπιν αποφάσεως της Εκτελεστικής Επι¬ 
τροπής μπορεί να παρέχει με τους συνεργάτες του, τις 
εγκαταστάσεις του και τα λοιπά μέσα που διαθέτει, υπηρε¬ 
σίες σε φυσικά ή νομικά πρόσωπα είτε αυτοπροαιρέτως εί¬ 
τε κατόπιν αιτήσεως αυτών. Τα έσοδα από την παροχή των 
υπηρεσιών αυτών, εισάγονται ως έσοδα του Ιδρύματος. 

2. Στα πλαίσια των δυνατοτήτων του και σύμφωνα με τις 
παραδόσεις του τόπου, το Ίδρυμα ασκείτην κατά Χριστόν 
φιλοξενείαν και μπορεί να παρέχει τεχνική ή οικονομική ή 
άλλης φύσεως φιλανθρωπική βοήθεια σε εμπερίστατα 
πρόσωπα, ευαγή Ιδρύματα και κοινωφελείς οργανισμούς 
ή προσπάθειες. 

Άρθρον16 

Περιουσία - Έσοδα του Ιδρύματος 

1. Περιουσία του Ιδρύματος: Στο Ίδρυμα ανήκουντα οι¬ 
κήματα της Ιεράς Μητροπόλεως, που βρίσκονται στα Δί¬ 
καια, την Ορεστιάδα, το Διδυμότειχο και το Σουφλί, τα 
οποία στέγαζαν παλαιότερα τα Οικοτροφεία της Ιεράς 
Μητροπόλεως και παραχωρούνται σ’ αυτό για την στέγα¬ 
ση των λειτουργιών, των δράσεων και υπηρεσιώντου. 

2. Έσοδα του Ιδρύματος είναι: 

α. Τα έσοδα που προέρχονται από την περιουσία του 
Ιδρύματος. 

β. Τα έσοδα που προέρχονται από τις δραστηριότητες 
των φορέων του Ιδρύματος, από την παροχή υπηρεσιών 
πόσης φύσεως ή εκτέλεσεως έργων. 

γ. Οι επιχορηγήσεις της Ιεράς Μητροπόλεως Διδυμο¬ 
τείχου και Ορεστιάδος και από τυχόν άλλους εκκλησια¬ 
στικούς ή άλλους οργανισμούς. 

δ. Οι εισφορές και λοιπές παροχές όσων μετέχουν στις 
εκδηλώσεις που διοργανώνει το Ίδρυμα και χρησιμοποι¬ 
ούν το εστιατόριο, τους ξενώνες και τις εν γένει εγκατα¬ 
στάσεις του. 

ε. Οι τυχόν κρατικές επιχορηγήσεις ή παροχές και ενι¬ 
σχύσεις από Δήμους, Οργανισμούς και άλλους φορείς. 

στ. Οι υπέρ του Ιδρύματος δωρεές, κληρονομιές, κλη¬ 
ροδοτήματα, και πόσης φύσεως μεταβιβάσεις περιου¬ 
σιακών στοιχείων, που χαρίζονται σ’ αυτό. 

3. Όλα τα χρηματικά έσοδα του Ιδρύματος εισάγονται 
στο ταμείο του, μόνον κατόπιν εκδόσεως του κεκανονι- 
σμένου γραμματίου εισπράξεως. 

Όλα τα υπόλοιπα σε είδος καταχωρούνται αντίστοιχα 
στα προς τούτο τηρούμενα βιβλία (βιβλιοθήκης, αποθή¬ 
κης κ.λπ.). 

Άρθρον17 
Αναγνωρίσεις 

1. Σ’ αυτούς που μεταβιβάζουν χαριστικώς περιουσιακά 
τους στοιχεία στο Ίδρυμα για την εκτέλεση της αποστο¬ 
λής του, παρέχονται αναγνωρίσεις ως εξής: 

α. Σε ευεργέτες του Ιδρύματος ανακηρύσσονται όσοι 
παρέχουν υπέρ του Ιδρύματος περιουσιακά στοιχεία 
αξίας άνω των είκοσι χιλιάδων (20.000,00 €) ευρώ. Σ’ αυ¬ 
τούς χορηγείται ειδικό δίπλωμα, αναγράφεται το όνομά 
τους σε ειδική πλάκα και αναρτάται η φωτογραφία τους 
σε κατάλληλη αίθουσα του Ιδρύματος. 


β. Σε δωρητές του Ιδρύματος ανακηρύσσονται όσοι πα¬ 
ρέχουν υπέρ του Ιδρύματος περιουσιακά στοιχεία αξίας 
άνω των δέκα χιλιάδων (10.000,00 €) ευρώ. Σ’ αυτούς πα¬ 
ρέχεται ειδικό δίπλωμα και αναγράφεται το όνομά τους 
σε ειδική πλάκα. 

γ. Σε χορηγούς του Ιδρύματος ανακηρύσσονται όσοι 
μεταβιβάζουν σ’ αυτό περιουσιακά στοιχεία αξίας άνω 
των τριών χιλιάδων (3.000,00€) ευρώ.Ταονόματατωνχο- 
ρηγών αναγράφονται σε τιμητικό βίβλο και παρέχεται τι¬ 
μητικό δίπλωμα. 

δ. Σε αρωγούς του Ιδρύματος ανακηρύσσονται όσοι με¬ 
ταβιβάζουν σ’ αυτό περιουσιακά στοιχεία μέχρι του πο¬ 
σού των χιλίων (1.000,00 €) ευρώ. Σ’ αυτούς παρέχεται τι¬ 
μητικό Γ ράμμα του Προέδρου της Συνάξεως. 

2. Η αναγνώριση απονέμεται σε πανηγυρική συνεδρία¬ 
ση της Συνάξεως των Εταίρων, η οποία μπορεί να τους 
ανακηρύξει ταυτοχρόνως και σε Εταίρους του Ιδρύμα¬ 
τος, μετά από πρόταση του Διοικητικού Συμβουλίου. 

3. Οι παραπάνω μνημονεύονται γενικά σε κάθε λατρευ¬ 
τική πράξη του Ιδρύματος και ονομαστικώς σε ειδική ευ¬ 
χαριστήρια και επιμνημόσυνη τελετή. 

Άρθρον18 

Τροποποίηση Κανονισμού 

Ο παρών Κανονισμός τροποποιείται με απόφαση της 
Διαρκούς Ιεράς Συνόδου μετά από πρόταση της Ιεράς 
Μητροπόλεως Διδυμοτείχου και Ορεστιάδος. 

Άρθρον19 

Διάλυση του Ιδρύματος 

1. Το Ιδρυμα καταργείται με απόφαση της Διαρκούς Ιε¬ 
ράς Συνόδου μετά από πρόταση της Ιεράς Μητροπόλεως 
Διδυμοτείχου και Ορεστιάδος, εφ’ όσον η λειτουργία του 
καταστεί ανωφελής και απολύτως ανέφικτος, δεν εκπλη¬ 
ρώνει τις εκκλησιολογικές του προϋποθέσεις ή όταν πα- 
ρεκλίνειτων σκοπών του. 

2. Σε περίπτωση διαλύσεως του Ιδρύματος κάθε ακίνη¬ 
το ή κινητό περιουσιακό στοιχείο περιέρχεται στο Νομικό 
Πρόσωπο της Ιεράς Μητροπόλεως Διδυμοτείχου και 
Ορεστιάδος. 

Άρθρον 20 

Ο παρών Κανονισμός ισχύει από της δημοσιεύσεώς του 
στο επίσημο δελτίον «ΕΚΚΑΗΣΙΑ» και στην Εφημερίδατης 
Κυβερνήσεως. 

Άρθρον21 

Από τις διατάξεις του παρόντος Κανονισμού προκαλεί- 
ται δαπάνη εις βάρος του προϋπολογισμού του Νομικού 
Προσώπου της Ιεράς Μητροπόλεως Διδυμοτείχου και 
Ορεστιάδος, το ύψος της οποίας δεν δύναται να προσ- 
διορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Αυγούστου 2003 
Ο Πρόεδρος 

Τ Ο Αθηνών ΧΡΙΣΤΟΔΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




